Document ID: /roh_data/filtered/fineweb-2-filterrobots_roh.jsonl.gz/5123

Il smirvegl è stà grond ils ultims mais en la regiun da Casti. Per sanar il tunnel da Mistail èn ils elements da betun vegnids cun camiun e betg cun il tren. Il furnitur dals elements, la firma Fanger cun sedia a Sachseln ha tenor infurmaziuns dal post da medias da la Viafier retica fatg uschia 168 chargias da camiun.
I va er auter
Il tunnel da Mistail è il terz tunnel che vegn sanà tenor la «moda da construir normala» cun elements da betun. Per il tunnel da Glatscheras e Sasslatsch I èn ils elements da betun vegnids transportads cun il tren al lieu. Per Sasslatsch èn ils elements vegnids producids a Trimmis tar la firma TBA, là sa chattava er il deposit e cun il tren èn ils elements vegnids transportai mintgamai al lieu. Per il tunnel da Glatscheras ha la firma Fanger transportà ils elements enfin a Landquart e da là davent cun il tren.
RR actualitad 12:00